ΓΡΑΠΤΗ ΕΡΩΤΗΣΗ E-1052/00

υποβολή: Brigitte Langenhagen (PPE-DE) προς την Επιτροπή

(4 Απριλίου 2000)

Θέμα: Κανονισμός (ΕΚ) 850/98: Έλεγχος της τήρησης των διατάξεων που προβλέπονται στον Τίτλο III, Άρθρο 29 (μέγιστης ισχύς κινητήρων 221 KW)

Για την προστασία των αποθεμάτων πλατύψαρων προβλέπονται στον κανονισμό (ΕΚ) 850/98(1) ειδικά κιβώτια στα οποία τα αλιευτικά σκάφη θα μπορούν να χρησιμοποιούν κινητήρες σχετικά περιορισμένης συνολικής ισχύος (μέγιστη ισχύς 221 KW). Ωστόσο, η γερμανική εταιρεία Lloyd έχει αναφέρει ότι, παρά τους ελέγχους και το σφράγισμα των κινητήρων, όλα τα είδη κινητήρων, και ιδίως οι κινητήρες ηλεκτρονικού ψεκασμού, μπορούν να μετατρέπονται δολίως με σκοπό την αύξηση της ισχύος τους καθ'πέρβαση του ανώτατου επιτρεπομένου ορίου.

Θα μπορούσε η Επιτροπή να απαντήσει στα ακόλουθα ερωτήματα:

1. Πιστεύει η Επιτροπή ότι οι έλεγχοι σχετικά με την ισχύ των κινητήρων επαρκούν, μολονότιπάρχουν ενδείξεις ότι οι κινητήρες μπορούν να μετατραπούν δολίως παρά την σφράγισή τους;

2. Συμμερίζεται η Επιτροπή την άποψη ότι οι τεχνικές διατάξεις (π.χ. αριθμός των αλυσίδων που τοποθετούνται μπροστά από τα δίχτυα) μπορούν, αφενός, να ελέγχονται ευκολότερα και ταχύτερα και, αφετέρου, δεν επιτρέπουν να γίνονται εύκολα δόλιες μετατροπές των συσκευών και μπορούν να συμβάλλουν στην προστασία των αποθεμάτων;

3. Με ποιο τρόπο και με ποια αποτελέσματα παρακολουθεί η Επιτροπή τα μέτρα ελέγχου και ποια μέτρα προβλέπονται για την εξάλειψη των αδυναμιών;

(1) ΕΕ L 318 της 27.11.1998, σελ. 63.

Απάντηση του κ. Fischler εξ ονόματος της Επιτροπής

(12 Μαΐου 2000)

1. Η Επιτροπή έχει πλήρη επίγνωση του γεγονότος ότι μπορεί να γίνει κατά πολλούς τρόπους δόλια επέμβαση στην ισχύ της μηχανής και ότι, επομένως, ο έλεγχος της ισχύος κινητήρα κατά πάσα πιθανότητα ποτέ δεν θα είναι πλήρως ικανοποιητικός. Εντούτοις, χρειάζεται νομοθεσία που να καθορίζει ανώτατο όριο της ισχύος μηχανής για τις δοκότρατες και περιλαμβάνεται στο άρθρο 29 του κανονισμού (ΕΚ) αριθ. 850/98 του Συμβουλίου της 30 Μαρτίου 1998 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών(1).

2. Οι τεχνικοί κανόνες μπορούν ίσως να παρακολουθούνται ευκολότερα και ταχύτερα. Εντούτοις, εάν το όριο της ισχύος μηχανής αντικαθίστατο πλήρως από κανόνες του είδους αυτού, δεν θαπήρχε όριο στο μέγεθος και την ισχύ των σκαφών που επιτρέπεται να εισέρχονται στο καλούμενο τετράγωνο της χωματίδας. Στην πραγματικότητα, επομένως, το τετράγωνο της χωματίδας θα έπαυε ναφίσταται και, επομένως, τα αποτελέσματα των μέτρων διατήρησης στα ιχθύδια χωματίδας είτε θα εξασθενούσαν πολύ είτε θα ακυρώνονταν. Η Επιτροπή θα ήταν πρόθυμη να εξετάσει τεχνικά μέτρα όπως αυτά πουποδεικνύει το Αξιότιμο Μέλος του Κοινοβουλίου, τα οποία θα εφαρμόζονταν συμπληρωματικά προς τους περιορισμούς της ισχύος μηχανής.

3. Είναι αρμοδιότητα των κρατών μελών να παρακολουθούν και να εφαρμόζουν τα μέτρα που προβλέπονται στο κοινοτικό δίκαιο. Εάν ένα κράτος μέλος διαπιστώσει ότι ένα σκάφος παραβαίνει τις προβλεπόμενες προϋποθέσεις, εναπόκειται στο κράτος μέλος αυτό να λάβει τα κατάλληλα νομικά μέτρα. Δυστυχώς, τα κράτη μέλη σε ορισμένες περιπτώσεις δεν έχουν αξιοποιήσει ορισμένες δυνατότητες που διαθέτουν, για παράδειγμα τον έλεγχο της κατανάλωσης καυσίμων από τα μεμονωμένα σκάφη, για τον εντοπισμό πιθανών αποκλίσεων από τις νομικές απαιτήσεις.

Ρόλος των επιθεωρητών της Επιτροπής είναι να εξασφαλίζουν ότι τα κράτη μέλη ασκούν τις αρμοδιότητές τους με τον κατάλληλο τρόπο. Η Επιτροπή έχει διεξαγάγει ορισμένες έρευνες για το θέμα αυτό κατά τα τελευταία έτη, οι οποίες οδήγησαν την Επιτροπή ναποπτεύεται, αλλά χωρίς να μπορεί οριστικά να αποδείξει, ότιφίστανται ελλείψεις. Για την απαλοιφή των ελλείψεων αυτών είναι αναγκαίο να εξεταστούν τρόποι με τους οποίους θα μπορεί να μετράται η ισχύς μηχανής με σταθερό τρόπο σε όλα τα κράτη μέλη, αλλά και ναπενθυμισθεί ότι μεταξύ κρατών μελώνπάρχουν σημαντικές αποκλίσεις ως προς τη νομική ερμηνεία των προϋποθέσεων που καθορίζουν την ισχύ μηχανής.

Η Επιτροπή λαμβάνει μέτρα για την προώθηση της ανάπτυξης ενός ευρωπαϊκού προτύπου για τη μέτρηση της ισχύος των μηχανών θαλάσσης και ενδέχεται στη συνέχεια να προτείνει να καταστεί η χρήση του προτύπου αυτούποχρεωτική με την έκδοση κοινοτικής νομοθεσίας.

(1) ΕΕ L 125 της 27.4.1998.